
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 

www.zlatograd.bg;  e-mail:  ObA-zlatograd@zlatograd.bg

Изх. № 61-00-99/13.03.2025г. 

ДО 

ОБЩИНСКИ СЪВЕТ ЗЛАТОГРАД
ДОКЛАДНА ЗАПИСКА

От Мирослав Янчев – Кмет на Община Златоград
Относно:  Обект: „Изграждане на подпорна стена между о.т. 984 и о.т. 989 на ул. „България“, по левия бряг на река „Върбица“, в ПИ 31111.36.367 по КК на гр. Златоград“
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


След продължителните интензивни дъждове, довели до заливане на републиканския път III -867 – Смолян – Златоград – Кърджали, в промишлената зона на гр. Златоград, в периода от 4 до 12 декември 2021 г., подадохме информация до Междуведомствената комисия за възстановяване и подпомагане към Министерски съвет, за финансиране на обект: „Изграждане на мостово съоръжение и подпорни стени по двата бряга на р. Върбица в участъка от ПИ 31111.36.329 – мост на Гробищен парк до ПСОВ, гр. Златоград. Подчертахме, че за предотвратяване на последващи наводнения в промишлената зона на гр. Златоград е необходимо да се премахнат две мостови съоръжения, едното водещо към Гробищния парк на гр. Златоград, а другото, водещо към Промишлената зона и Пречиствателна станция за отпадъчни води (ПСОВ) гр. Златоград. Обърнахме специално внимание на факта, че и двете съществуващи мостови съоръжения са с малки сечения и е необходимо да се изгради нов мост към Гробищния парк на гр. Златоград, с достатъчна пропускателна способност, а коритото на реката по двата бряга на р. Върбица да се укрепи с подпорни стени.

През март 2022 г. отново отправихме искане до Междуведомствената комисия за възстановяване и подпомагане към Министерски съвет за осигуряване на средства за проектиране на този изключително важен стратегически обект, чиято реализация ще бъде ефективна превантивна мярка против наводнения. Същото направихме и през 2023 г.

През м. януари, март, юли и септември 2024г. отново поискахме подновяване на разглеждане на предложението ни за етапно финансиране на обекта. 

С Постановление № 423 от 04.12.2024 г. и Постановление № 471 от 18.12.2024 г. на Министерски съвет бе финансиран първи етап от обекта: „Изграждане на подпорна стена между о.т. 984 и о.т. 989 на ул. „България“, по левия бряг на река „Върбица“, в ПИ 31111.36.367 по КК на гр. Златоград“, на обща стойност 2 174 409 лв.


След проведена обществена поръчка за избор на изпълнител за „Изпълнение на инженеринг – проектиране, строителство и упражняване на авторски надзор за обекта“ е сключен Договор № 8 от 16.01.2025г. с „ЕНЧЕВГРУП“ ЕООД, гр. Златоград, на стойност 2173213,20 лв.


Към настоящия момент разполагаме с технически проект за обекта, който предвижда изграждане на нова стоманобетонна стена с дължина 186 m и височина около 3,6 m над нивото на прилежащия в основата й терен и надграждане на съществуващата стоманобетонна стена с дължина 56 m. Надграждането представлява изграждане на стоманобетонен парапет над съществуваща стоманобетонна стена.

В част „Пътна“ към проектната разработка се дава решение за изграждане на 26 броя места за паркиране на МПС между улицата и подпорната стена, от които 2 броя „достъпни места за паркиране“, предназначени за хора в неравностойно положение.

Ще се изгради тротоар с дължина 30 м в участъка от о.т. 984 до о.т. 985 с широчина от 1.50 м, който ще започне от мостовото съоръжение, водещо към Гробищния парк.

Ще се изгради подход от армирана бетонова настилка при о.т. 988 към коритото на реката, който ще се използва при изграждането на подпорните стени, а в останалото време достъпът до него ще бъде ограничен с бариера от метална тръба. Подходът ще служи за влизане на техника към реката, при необходимост от почистване на речното корито.

Техническият проект е съгласуван с отговорните институции. Предстои изготвяне на Комплексен доклад за оценка на съответствието на инвестиционния проект със съществените изисквания към строежите, след което проектната документация ще се представи на Главния архитект за издаване на разрешение за строеж. 
За да започне изпълнението на строителството на обекта е необходимо да се възложи упражняване на строителен надзор. В осигуреното финансиране от МКВП към Министерски съвет за обекта не са предвидени тези разходи, възлизащ на 1% от разходите за строително-монтажни работи или 20 953 лв. с включено ДДС. Тези средства следва да се осигурят от общинския бюджет за 2025г. 
Предвид горното и обстоятелството, че бюджета за 2025 г. на Община Златоград не е приет и разходът следва да бъде извършен, за да стартира строителство на обекта, предлагам следния проект за 

РЕШЕНИЕ:
На основание чл. 21, ал. 1, т. 23 и ал. 2 от Закона за местното самоуправление и местната администрация, Общински съвет Златоград
РЕШИ:

1. Дава съгласие за извършване на разход, в размер на 20 953 лв., за възлагане упражняването на строителен надзор на обект „Изграждане на подпорна стена между о.т. 984 и о.т. 989 на ул. „България“, по левия бряг на река „Върбица“, в ПИ 31111.36.367 по КК на гр. Златоград“. 
2. Разходът по т. 1 да се отрази в Програмата за капиталови разходи на Община Златоград за 2025г. и в бюджета на Община Златоград за 2025 г.  
С уважение, 

МИРОСЛАВ ЯНЧЕВ

Кмет на Община Златоград

ЕЧ/



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

